बिहार में शराबबंदी के कारण दूसरे प्रदेश से शराब की तस्करी का रामनगर पुलिस ने भंडाफोड़ किया है। गोपीगंज से पिकअप में शराब लेकर बिहार जा रहे एक तस्कर सोनू पासवान को पुलिस ने गिरफ्तार कर करीब पांच लाख रुपये की 150 पेटी शराब बरामद किया। गिरफ्तारी के दौरान दूसरा तस्कर गोखुल पाल भाग निकला। सोनू बक्सर (बिहार) के राजपुर क्षेत्र के कटरिया गांव का निवासी है। गोखुर भी उसी गांव का बताया गया है।